3 หุ้น “คริปโต” วิ่งต่อ! รับบิทคอยน์ ทะลุ 2.7 หมื่นเหรียญ
3 หุ้น “คริปโต” บวกต่อ! ขานรับราคาบิทคอยน์ฟื้นแรง ทะลุ 2.7 หมื่นเหรียญ หลังกังวลเกี่ยวกับวิกฤตธนาคารในสหรัฐและยุโรป
3 หุ้น “คริปโต” บวกต่อ! ขานรับราคาบิทคอยน์ฟื้นแรง ทะลุ 2.7 หมื่นเหรียญ หลังกังวลเกี่ยวกับวิกฤตธนาคารในสหรัฐและยุโรป
21 มี.ค. 2566

ผู้สื่อข่าวรายงานว่า วันนี้ (21 มี.ค.66) ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 10:31 น. อยู่ที่ระดับ 3.44 บาท บวก 0.20 บาท หรือ 6.17% สูงสุดที่ระดับ 3.48 บาท ต่ำสุดที่ระดับ 3.24 บาท ด้วยมูลค่าการซื้อขาย 91.74 ล้านบาท
บริษัท จัสมิน เทคโนโลยี โซลูชั่น จำกัด (มหาชน) หรือ JTS อยู่ที่ระดับ 42.75 บาท บวก 1.75 บาท หรือ 4.27% สูงสุดที่ระดับ 43 บาท ต่ำสุดที่ระดับ 40.50 บาท ด้วยมูลค่าการซื้อขาย 50.94 ล้านบาท
บริษัท เอ็กซ์สปริง แคปปิตอล จำกัด (มหาชน) หรือ XPG อยู่ที่ระดับ 1.17 บาท บวก 0.03 บาท หรือ 2.63% สูงสุดที่ระดับ 1.20 บาท ต่ำสุดที่ระดับ 1.12 บาท ด้วยมูลค่าการซื้อขาย 143.71 ล้านบาท
สำหรับราคาหุ้นที่ปรับขึ้นต่อเนื่องนั้น มาจากการรับ Sentiment บวกจากราคาสินทรัพย์ดิจิทัลที่ปรับตัวขึ้น โดยราคาบิทคอยน์ (Bitcoin) ในช่วงที่ผ่านมาปรับตัวขึ้นมาอย่างต่อเนื่องจนล่าสุดทะลุ 28,000 ดอลลาร์ ในรอบ 10 เดือน ท่ามกลางความไม่แน่นนอนและความวิตกกังวลเกี่ยวกับวิกฤตธนาคารในสหรัฐและยุโรปที่กำลังขยายเป็นวงกว้าง ซึ่งตลาดคาดว่าคริปโตฯจะได้ประโยชน์จากเหล่าธนาคารกลางที่อัดฉีดเงินช่วยเหลือธนาคารพาณิชย์ให้รอดพ้นวิกฤต

ล่าสุด ณ ช่วงเวลา 10:00 น. ราคาบิทคอยน์อยู่ที่ 27,843 ดอลลาร์ต่อหน่วย